《北山别业三十八咏 其八 越观》
元代·陈樵

吴根越角两茫茫，石伞峰头俯大荒。鸟道北来通禹会，雁程南不尽衡阳。

云移暂觉天河没，月暗不知松影长。天姥若邪他日事，明朝采蕺下山梁。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。